
                                               Nr.23/54/2008
BIROUL PERMANENT
AL

CAMEREI DEPUTAŢILOR

În conformitate cu prevederile Regulamentului Camerei Deputaţilor, republicat, vă înaintăm, alăturat, Raportul asupra proiectului de Lege pentru aderarea României la Memorandumul de înţelegere de la Paris privind controlul statului portului, adoptat la Paris la 26 ianuarie 1982, cu amendamentele ulterioare, primit cu adresa nr. P.L.x 56 din 25 februarie 2008.


Prin obiectul de reglementare şi conţinut, proiectul de lege face parte din categoria legilor ordinare.

PREŞEDINTE,

Iulian Iancu

     Nr.23/54/2008
R A P O R T
asupra proiectului de Lege pentru aderarea României la Memorandumul de înţelegere de la Paris privind controlul statului portului, adoptat la Paris la 26 ianuarie 1982, cu amendamentele ulterioare

În conformitate cu prevederile Regulamentului Camerei Deputaţilor, republicat, Comisia pentru industrii şi servicii a fost sesizată pentru dezbatere în fond, cu proiectul de Lege pentru aderarea României la Memorandumul de înţelegere de la Paris privind controlul statului portului, adoptat la Paris la 26 ianuarie 1982, cu amendamentele ulterioare, trimis cu adresa nr.P.L.x 56 din 25 februarie 2008, înregistrat cu nr.23/54 din 26 februarie 2008.
Memorandumul de înţelegere de la Paris este un acord internaţional adoptat de 14 state europene în scopul stabilirii unui sistem armonizat de control al navelor de către autorităţile statului portului de escală. În prezent acest Memorandum este adoptat de 27 state. România a devenit membru cu drepturi depline de la data de 10 mai 2007. De menţionat că în regiunea Mării Negre se aplică prevederile Memorandumului de înţelegere privind controlul statului portului încheiat la 7 aprilie 2000 şi care conţine prevederi similare Memorandumului de înţelegere de la Paris.

Proiectul de lege a fost avizat favorabil de Consiliul Legislativ, cu nr.86 din 24 ianuarie 2008.

Potrivit prevederilor Constituţiei României, republicată, Camera decizională pentru acest proiect de lege este Senatul.
Proiectul de lege a fost examinat în şedinţa comisiei din data de 5 martie 2008.

La lucrări au fost prezenţi toţi cei 22 deputaţi membri ai comisiei.

La dezbaterile asupra proiectului de lege au participat, în calitate de invitaţi, domnul Viorel Olea – director general în Ministerul Transporturilor şi doamna Carmen Pop – consilier în Ministerul Transporturilor.

Ca urmare a unor erori materiale şi a unor erori de traducere, varianta în limba română a Memorandumului de înţelegere a fost înlocuită în totalitate de iniţiator şi este ataşată, în original, la prezentul raport.
În urma dezbaterilor, membrii comisiei au hotărât, în unanimitate, să propună plenului Camerei Deputaţilor adoptarea proiectului de lege.

Prin obiectul de reglementare şi conţinut, proiectul de lege face parte din categoria legilor ordinare.

                 PREŞEDINTE,                                            SECRETAR,
                   Iulian Iancu                                              Aurelia Vasile
Consilier,

Daniel Bădina

